SARL-NUUS - SONDAG 18 OKTOBER 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web: www.sarl.org.za. Klik 
op ARMI en volg die skakels soos aangedui. Vir oudio via Echolink, koppel 
met ZSOJPL-R. Hierdie, en vorige bulletins, kan van www.sarl.org.za afgelaai 
word en u kan ook daar inteken om toekomstige bulletins per e-pos te ontvang. 
U nuusleser is (naam en roepsein), op 145,725 MHz vanuit Pretoria, met her- 
leidings op 28,325, 14,235, 10,130, 7,066 en 3,695 MHz ESB asook op 52,750, 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik). 


In die nuus vandag; 
EERSTE TOETS VAN AMATEURLOONVRAG SLAAG NIE 


SARL VERSOEK DIE DOK OM AMATEURRADIO TOT DIE SPEKTRUM- 
BELEIDSDOKUMENT BY TE VOEG 


UITNODIGING OM N AANBIEDING BY TE WOON 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


EERSTE TOETS VAN AMATEURLOONVRAG SLAAG NIE 


Op Woensdag verlede week het die eerste toets om die amateurradioloonvrag 
op SumbandilaSat aan te skakel nie soos beplan verloop nie. Die probleem was 
n glips in die dagboeksagteware wat gefaal het om die om die amateurloonvrag 
op SumbandilaSat aan te skakel. Ingenieurs van die grondbeheerstasie is be- 
sig om die probleem te ondersoek en n volgende toets sal binnekort uitgevoer 
word. Op 138 Oktober is die hoofkamerafasiliteit geaktiveer en n video-opname 
is gemaak. Die opname is gemaak terwyl SumbandilaSat oor Noord-Namibië 
was, Om die video te sien, gaan na www.amsatsa.org.za. Besonderhede oor 
die volgende amateurradiotoets sal op www.amsatsa.org.za geplaas word sodra 
inligting beskikbaar kom. Persone wat oudio-opnames van en rapporte oor 
die toets binne 24 uur na die werklike toets instuur, sal ingeskryf word vir n 
gelukkige trekking vir die ARRL se nuwe satelliethandboek. Stuur die inskry- 
wings aan www.amsatsa.org.za. Sodra die amateurradioloonvrag suksesvol werk, 
sal SA AMSAT vir n OSGAR-nommer aansoek doen. HAMVENTION 2010: 
AMATEUR RADIO CLUBS WORLDWIDE: 


HAMVENTION 2010: AMATEURRADIOKLUBS WêRELDWYD: DIE RED- 
DINGSBOEI 


“Amateurradioklubs wêreldwyd: die reddingsboei” sal die tema wees van die 
2010 Daytona Hamvention wat vir 14 tot 16 Mei volgende jaar by die Hara 
Arena in Daytona, Ohio, beplan word. Hara Arena in Dayton, Ohio. Volgens 
die Assistent Algemene Voorsitter, Michael Kalter, W8CI, erken almal hoe baie 


amateurradioklubs en organisasies tot die diens bydra. Dit is veral waar in 
soverre klubs mekaar bystaan in rampe, velddae, kompetisies, werk met jong- 
mense, klasse aanbied en “hamfests” borg. En, het Kalter gesê, daar is baie 
plekke op aarde waar n amateurradioklub werklik die kommunikasieskakel na 
die wêreld is. Ten einde te help om die wêreld van radioklubs te vier, vra die 
beplanners van Hamvention vir foto s van radioklubs in die wêreld wat gebruik 
kan word op die voor- en agterbuiteblaaie van die tydskrif vir die Hamvention 
2010 program. Hulle sal ook interessante stories van belangstellende radioklubs 
verwelkom. 


INSKRYWINGS VIR TUISKONSTRUKSIEKURSUSSE STROOM IN 


Inskrywings vir die tuiskonstruksiekursusse het ingestroom. Vir die Gautengse 
kursus is daar nog net een plek beskikbaar. Daar is nog plek beskikbaar vir die 
kursusse in Durban, Port Elizabeth en Kaapstad. Besoek www.sarl.org.za, kies 
“activities”, dan RTA en gaan na “Home Construction Course” om die lys van 
persone te sien wat vir die kursusse ingeskryf het. Vir enige navrae, stuur e-pos 
aan rta@sarl.org.za. 


SARL VERSOEK DIE DOK OM AMATEURRADIO TOT DIE SPEKTRUM- 
BELEIDSDOKUMENT BY TE VOEG 


Volgende op die publikasie van die konsep van die radiofrekwensie spektrum- 
beleid, het die SARL die Departement van Kommunikasie versoek om meer 
spesifieke bewoording aangaande amateurradio in die dokument by te voeg soos 
wat die geval met radio-astronomie is. Die SARL het die volgende bewoord- 
ing voorgestel: “10.5 Goewerment ondersteun dat radioamateurs voortdurend 
toegang sal hê tot hulle radiofrekwensies soos toegeken in die TTU se tabel van 
toekennings ten einde te voortgaan met die toepassing van radiospektrum vir sel- 
fontwikkeling, ondersoek in die radiowetenskap en radiogolfvoortplanting en die 
voorsiening van noodkommunikasiedienste en as n ondersteuningsmedium ten 
einde belangstelling in “STEM?” (Science Technology, Engineering and Maths) 
d.i. wetenskap, tegnologie, ingenieurswese en wiskunde, onder die jeug van 
Suid-Afrika aan te moedig. 'Ter verduideliking, “STEM? het internasionaal die 
term 'ICT - Information Communication Technology vervang aangesien dit 
beter aan die breër vereistes van industrie voldoen, n gebied waar amateurra- 
dio n groot bydrae kan lewer. Inligting aangaande die konsep spektrumbeleid 
is n aantal weke gelede in SARLNUUS bekend gemaak en op die webwerf vir 
kommentaar gepubliseer. Die SARL is bekommerd dat slegs een kommentaar 
ontvang is. 


UITNODIGING OM N AANBIEDING BY TE WOON 


NEEM DIE DIGITALE HOND VIR N WANDELING Leer en Speel in 
Virtuele Wêrelde is n interessante lesing wat aangebied word deur die Suid- 
Afrikaanse Netwerk van die Instituut van Ingenieurswese en Tegnologie (IET 
SA Network) met Roo Reynolds, I@ Collaboration Development-span, IBM - 
Metaverse Evangelis, VK. Die datums is as volg: Johannesburg, Donderdag 
22 Oktober 2009 om 18:00 in die Johannesburgse Buiteklub, Woodmead. 


Kaapstad, Maandag 26 Oktober 2009 om 17:30 in die lesingteaterkompleks, 
Kaapse Skiereilandse Universiteit van 'Tegnologie. 'Toegang is gratis en 
snoeperye sal na afloop van die lesings bedien word. Om te registreer, gaan na 
www.eepublishers.co.za. Kan virtuele wêrelde werklik die groot ding wees vir 
besighede, sosiale netwerking, opvoeding en vermaaklikheid? Wat is virtuele 
wêrelde en wat kan en kan dit nie doen nie? Hoe begin n mens? Terwyl hulle 
sekerlik nie werklike kommunikasie vervang nie, bied hulle wyer geleenthede vir 
mense om mekaar te leer ken as “ping-pong'-e-posse, gesiglose telefoonoproepe 
en ongemaklike videokonferensies. Besighede gebruik virtuele wêrelde om meer 
te doen as om net hulle handelsmerke te bemark, maak konferensies sonder 
reise moontlik, hulle repeteer moeilike werk in gevaarlike of lewensbedreigende 
situasies en laat mense toe om produkte te evalueer voordat hulle bestaan. 
So, indien iemand suggereer dat virtuele wêrelde verspotte ontoepaslikhede en 
grappige alternatiewes vir die werklike lewe is, is die werklikheid verskillend. 
Die spreker al uit sy ondervinding aanhaal waardeur IBM tot aanlyn samew- 
erking in virtuele wêrelde gehelp is en hy sal voorbeelde aanhaal van verskeie 
maatskappye en individue wat reeds virtuele wêrelde gebruik het as digitale 
vergaderplekke waarin hulle werk, leer en speel. 


OKTOBER RAE 


n Totaal van 125 kandidate het ingeskryf vir die laaste Radioamateureksamen 
hierdie jaar. Die SARL wens alle kandidate voorspoed toe wanneer hulle die 
eksamen Donderdagaand op 22 Oktober aflê. Die normale tydsverloop tot bek- 
endmaking van die uitslae is drie weke. Kandidate word versoek om geduldig te 
wees terwyl die eksamenskrifte gemerk en resultate Vir enige navrae aangaande 
die RAE, kontak gerus vir Mariska in die kantoor by tel. 011 675 2898 of per 
@-pos na admin@sarl.org.za. 


SPESIALE GELEENTHEIDSTASIE 


In die bulletin van 4 Oktober is bekend gemaak dat n spesiale geleentheidstasie, 
ZS3SKA, tussen 23 en 25 Oktober in die middel van nêrens in die Groot-Karoo 
bedrywig sal wees op die terrein waar die Vierkant kilometer Opstelling opgerig 
kan word. Die stasie sal hoofsaaklik op 160, 80, 40, 20 en 15 m aktief wees in 
die foongedeelte van die bande. Meer inligting oor operateurs en frekwensies 
sal gedurende die week op die SARL se Foramblad verskyn. `n Spesiale @OSL- 
kaart gaan uitgereik word aan alle stasies wat hulle kaarte via die buro of direk 
aan Posbus 273, Strand, 71389, Suid Afrika, stuur. Vir meer inligting oor SKA 
besoek www.ska.ac.za. 


KOMPETISIENUUS 


SARL HF GG Kompetisie. Daar was `n fout in die gepubliseerde uitslae van die 
SARL se HF-GG-kompetisie. Pierre van Deventer, ZS6BB, het 92 punte behaal 
en nie 86 punte nie. 


Die gekombineerde uitslae van die SARL se HF-Foon -en GG-kompetisie is as 
volg: Individue: 1ste David Hutchinson, 3DAO0DJ, 423 punte; 2de Bloemfontein 


Weermag ARK, ZS4CD, 326 punte; 3de Jan Botha, ZS4JAN, 325 punte; dde 
Vidi la Grange, ZS1EL, 259 punte; 5de Hans Kappetijn, ZS6KR, 236 punte. 
Baie dankie aan almal wat logstate ingedien het en baie geluk aan die wenners. 


Klubdeelname 1ste ZS-kompetisiegroep, 567 punte; 2de Pretoria ARK, 493 
punte; 3rde Port Elizabeth ARV, 372 punte; dde Bloemfontein Weermag ARK, 
326 punte. 


Nog `n Jeugkompetisie Die John Vorster Hoër Tegnologiese Skool sal op die 
31ste Oktober `n kompetisie vir die jeug aanbied vanaf 10:00 tot 12:00 SAT. 
Kyk na die webwerf van die SARL www.sarl.org.za. vir meer detail en die finale 
reels. 


PRETORIA AMATEURRADIOKLUB SE MEGASNUFFELMARK 


Die laaste Megasnuffelmark van ZS6PTA vir hierdie jaar word op Saterdag 31 
Oktober vanaf 08:00 tot 11:00 by die Pretoria Motorklub in Silverton gehou. 
Vir meer inligting, of om `n tafel te bespreek, kontak Almero, ZS6LDP, op 082 
908 3359. 


HE-VOORTPLANTINGSVOORSPELLING 


Hannes Coetzee, ZSGBZP, rapporteer dat die sonaktiwiteitsvlak steeds baie 
laag is. Daar is tans geen amptelike en sigbare sonvlekke nie. 20 en 40 m 
is die beste keuses vir DX met 10 m wat gedurende die middag wil-wil wakker 
word. Gedurende die middae gaan die toestande na die Ooste en die Weste goed 
wees. Gedurende laatmiddae en die aande gaan toestande na Europa goed wees. 
Gedurende die oggende is daar moontlike kanse om kontakte met Australië op 
20 m te maak. Kontakte met Nieu-Zeeland gaan uitdagend wees. Daar is ook 
'n moontlikheid van 20 en 15 m-kontakte met Brasilië gedurende die oggende, 
laat middae en vroegaande. Gedurende die middae is daar goeie kanse vir 15 
m-kontakte met die VSA. Plaaslike toestande gaan gedurende die dag op 40 m 
goed wees. 80 m behoort gedurende vroegoggend en laatmiddag goeie resultate 
oor die korter afstande lewer. 30 m sal gedurende die middel van die dag goeie 
resultate oor die langer afstande lewer. Saans is 80 m die beste keuse. Besoek 
gerus www.spaceweather.co.za, vir meer inligting. 


DAGBOEK VAN GEBEURE 


22 Oktober Lesing “Maak gebruik van virtuele wêrelde” Johannesburg Buitek- 
lab, Woodmead, 18:00; 22 Oktober Radioamateureksamen landwyd om 18:30; 
23 25 Oktober - Spesiale geleentheidstasie ZS3SKA, op die terrein vir die die 
Vierkant Kilometer Opstelling op die lug; 26 Oktober Lesing “Maak gebruik 
van virtuele wêrelde” Kaapstad, lesingteaterkompleks, Kaapse Skiereilandse Uni- 
versiteit van Tegnologie om 17:30; 31 Oktober - ZS6PTA se Megasnuffelmark by 
die Pretoria Motorklub in Silverton van 08:00 tot 11:00; 31 Oktober HTS John 
Vorster se Jeugkompetisie; 21 November 'Tuiskonstruksiekursus, Gauteng by 
die NARS. 


SARL-Nuus nooi klubs en individue om nuusberigte wat vir radioamateurs en 


kortgolfluisteraars van belang is, in te stuur. Plaas nuusberigte, indien moont- 
lik, in beide Afrikaans en Engels alleenlik op www.sarl.org.za/newsinbox.asp, 
nie later nie as die Donderdag wat die bulletindatum voorafgaan. Die SARL 
nooi u ook om te luister na die program Amateur Radio Mirror International, 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 860 kHz. Daar is ook `n podcastuitsending 
waarna geluister kan word. Vir oudiostrome en Echolink deur ZSGFCS, be- 
soek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsend- 
ings op die nie-amateurfrekwensies. U het geluister na `n nuusbulletin van die 
Suid-Afrikaanse Radioliga wat deur George, ZS6NE, opgestel is. Dankie dat u 
geluister het. 73. /EX 


